als_Latn dik_Latn sag_Latn
Qeveria e Ukrainës njofton se nuk do të bisedojmë për armëpushim me separatistët pro-rusë në lindje, deri kur këta të fundit të ulin armët.
Në njjë komunikatë të publikuar nga ministri i Mbrojtjes Valery Heletey shprehet besim të fortë se Kievi po përparon kundër separatistëve në kryengritjen tre mujore që ka lënë mbi 400 të vdekur.
Forcat separatiste rezistuan të hënën në Donetsk, duke ndërtuar barrikada dhe postblloqe në rrugët kryesore, ndërkohë që po tërhiqeshin nga qyteti i Slovianskut, që u mor të shtunën nga qeveria ukrainase.
Ndërkohë që forcat qeveritare përparojnë nga Sloviansku drejt Donetskut, tri ura që lidhin dy qytetet janë hedhur në erë.
Nuk është e qartë nëse separatistët i shkatërruan urat për të ngadalësuar ofensivën qeveritare, apo nëse shpërthimet u kryen nga forcat ukrainase për të penguar furnizimin e separatistëve me armë dhe materiale të tjera.
als_Latn als_Latn als_Latn als_Latn als_Latn